paragraph_text: Armenski kalendar je tradicionalni kalendar Armenije. To je solarni kalendar, koji kao i egipatski kalendar ne poznaje prijestupnu godinu; svaka godina ima 365 dana. Zbog toga se odnos s gregorijanskim kalendarom lagano pomiče tijekom vremena. Po nekim navodima, prvi mjesec godine, Nawasardi, odgovara početku proljeća na sjevernoj polutci, ali to je vrijedilo samo od 9. do 12. stoljeća.